De nordjyske ledere er optimistiske for fremtiden. 55 procent af lederne forventer stigende omsætning i det kommende halvår. Samtidig tror 56 procent, at overskuddet vil stige. Og flertallet tror også på stigende eksport. Det viser en undersøgelse af ledere, der er ansat på virksomheder i den private sektor. På landsplan er der indhentet svar fra 1.286 ledere. - Det svarer til den optimistiske stemning, jeg oplever, når jeg taler med nordjyske erhversfolk, siger Afdelingsformand for Lederne Vendsyssel, Henning Andersen Fisker. Undersøgelsen viser også, at kun 17 procent af lederne i Nordjylland forventer at ansætte flere medarbejdere i det kommende halvår.

Referat:
De private ledere forventer selv stigende omsætning, overskud og eksport. Men ikke arbejdspladser.